b'\n_START_ARTICLE_\nBernardino Zenale\n_START_SECTION_\nBiografia\n_START_PARAGRAPH_\nD\'aquest pintor i arquitecte llombard es tenen escasses refer\xc3\xa8ncies fins a apar\xc3\xa8ixer anomenat en les actes de la Confraternitat (gremi) dels Pintors Milanesos el 1481. El 1485 Zenale, al costat de Bernardino Butinone, conclouen i signen el monumental pol\xc3\xadptic de l\'esgl\xc3\xa9sia de san Martino a Treviglio \xc2\xabPol\xc3\xadptic de Treviglio\xc2\xbb. En aquesta obra, pertanyen a Zenale el plantejament arquitect\xc3\xb2nic del conjunt i els dos  dos plafons de l\'esquerra. En aquest mateix any, encara que a Mil\xc3\xa0, Zenale i Butinone es van encarregar de realitzar els frescs per a l\'esgl\xc3\xa9sia de Santa Maria delle Grazie, corresponent a Zenale les "mitjacanyes" amb sants en la nau central de l\'edifici; en les mencionades pintures s\'aprecien influxos de Mantegna. Va ser contractat el 1490 per Ludovico Sforza per decorar la -m\xc3\xa9s tard destru\xc3\xafda- sala della Balla al Castell Sforzesco de Mil\xc3\xa0. Entre el per\xc3\xadode que va de 1484 a 1493 Zenale va realitzar en col\xc2\xb7laboraci\xc3\xb3 amb Butinone els frescs de les escenes de la Vida de san Ambrogio i Els Angels m\xc3\xbasics que es troben a la capella Grifi de l\'esgl\xc3\xa9sia milanesa de Sant Pere de Gessate._NEWLINE_A inicis del segle XVI va comen\xc3\xa7ar a fer-se notar a l\'obra de Zenale el notori influx de Leonardo da Vinci -influx que, entre d\'altres, tamb\xc3\xa9 seria determinant en qui fins aleshores havia estat un deixeble de Zenale: Giovanni Antonio Boltraffio-; encara que a Zenale els influxos lleonardescos s\xc3\xb3n tornats a elaborar amb una personal\xc3\xadssima versi\xc3\xb3 pict\xc3\xb2rica, tal com es fa evident al pol\xc3\xadptic que va pintar per a la Confraternit\xc3\xa0 Dell\'Immacolata Concezione de la poblaci\xc3\xb3 de Cant\xc3\xb9.) Tamb\xc3\xa9 \xc3\xa9s memorable la pres\xc3\xa8ncia de Zenale en Brescia a efectes de realitzar el retaule anomenat \xc2\xabDel Sagrament\xc2\xbb en l\'esgl\xc3\xa9sia de San Giovanni Vangelista, obra que va resultar important\xc3\xadssima per al desenvolupament de la pintura bresciana posterior, per exemple d\'Altobello Melone i Girolamo Romanino. _NEWLINE_Giovanni Paolo Lomazzo, qui va poder veure diverses obres avui perdudes de Zenale, recorda que l\'artista posse\xc3\xafa gran per\xc3\xadcia per efectuar escor\xc3\xa7os i perspectives, el que fa pensar que Zenale va arribar a entaular una relaci\xc3\xb3 amb Donato Bramante, podent escriure un -avui perdut- Tractat de perspectiva. En efecte, l\'estil de Zenale s\'expressa mitjan\xc3\xa7ant formes dilatades i tanmateix serenes, situades s\xc3\xb2lidament en espais amplis, i en aix\xc3\xb2 es veu l\'influx de Bramante.'